3313 



ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
30 ΜΑΡΤΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

283 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΑΠΟΦΑΣΕΙΣ 

των οδών 25ης Μαρτίου — Αλκμήνης — Νάτσινα και Νεμέας με 

το χαρακτηρισμό χώρου γιοι Δημοτικό Πολιτιστικό Κέντρο. 1 

Καθορισμός ορίων οικισμού Κέδρου (Αλυφαντών),Ν. Λέσβου κατηγο- 
ριοποίησή του και καθορισμός όρων αρτιότητας και δόμησης. . . 2 
Έγκριση ρυμοτομικού σχεδίου Μαγικού Ν. Ξάνθης (Κύρωση του 
ρυμοτομικού σχεδίου της συμπληρωματικής διανομής 1983 του 


Τπ. Γεωργίου για τον εν λόγω οικισμό. 3 

Κατηγοριοποίηση, καθορισμός ορίων και όρων δόμησης των οικι¬ 

Επαρχίας Βισαλτίας του Ν. Σερρών. 4 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. Α.Π./Π.Μ./57267 οικ. (1) 


Τροποποίηση του ρυμοτομικού σχεδίου Θεσσαλονίκης στο Ο.Τ. μεταξύ 
των οδών 25ης Μαρτίου — Αλκμήνης — Νάτσινα και Νεμέας με 
το χαρακτηρισμό χώρου για Δημοτικό Πολιτιστικό Κέντρο. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
' Εχοντας υπόψη: 

1) Τις διατάξεις του 7.7.23 Ν. Δ/τος (ΦΕΚ 228 τ. Α'/23) «περί 
σχεδίων πόλεων κ.λ,π.», όπως μεταγενέστερα τροποποιήθηκαν και 
συμπληρώθηκα» και ειδικότερα τα άρθρα 3, 9 και 29. 

2) Τις διατάξεις του Ν. 1558/85 «Κυβέρνηση και Κυβερνητικά 
’ Οργανα» και ειδικότερα το άρθρο 27 αυτού. 

3) Τις διατάξεις του υπ’ αριθ. 183 Π. Δ/τος (ΦΕΚ 7Α/5.6.86) 
«περί έγκρισης τροποποιήσεων και καθορισμό όρων και περιορι¬ 
σμών δόμησης, από τους Νομάρχες». 

4) Τις διατάξεις του Ν. 1337/83 «επέκταση των πολ/κών σχεδίων 
οικιστικής ανάπτυξης και σχετικές ρυθμίσεις» (ΦΕΚ 33 τ.Α’/14.3. 
1983) και ειδικότερα των άρθρων 26, 33, 37 και 38 αυτού, όπως 
συμπληρώθηκαν και τροποποιήθηκαν με τις διατάξεις του Ν. 


1512/85 «περί τροποποίησης και συμπλήρωσης πολ/κών δ/ξεων 
κ.λ.π.» (ΦΕΚ 4 τ.Α’) 11.1.85 και ειδικότερα το άρθρο 8 αυτού. 

5. Τις διατάξεις του Ν. 3200/55 «περί Διοικητικής αποκέντρωσης» 
όπως αυτές τροποποιήθηκαν και συμπληρώθηκαν μεταγενέστερα. 

6. Τις διατάξεις του Ν. 1032/80 «περί συστάσεως του Υπουργείου 
Χωροταξίας Οικισμού και Περιβάλλοντος» (ΦΕΚ 57 τ.Α’/80) και 
ειδικότερα των άρθρων 2, 3 και 7 αυτού. 

7. Την αριθ. ΔΠ/ΕΑ/54253/30.12.85 απόφαση Νομάρχη Θεσ¬ 
σαλονίκης «περί συστάσεως Συμβουλίου Χωροταξίας Οικισμού και 
Περιβάλλοντος Νομού Θεσσαλονίκης. 

8. Τις υπ’ αριθ. 290/1985 και 150/1986 αποφάσεις του 
Δημοτικού Συμβουλίου Θεσσαλονίκης. 

9. Την από 12.11.86 εισήγηση της Δ/νσης Πολεοδομίας Θεσσαλονίκης. 

10. Τη σύμφωνη γνωμοδότηση του Συμβουλίου Χ.Ο.Π. Ν. 
Θεσσαλονίκης, όπως αυτή διατυπώθηκε στην 813 πράξη της 43 
συνεδρίας 12.11.86, αποφασίζουμε: 

Εγκρίνεται η τροποποίηση του ρυμοτομικού σχεδίου του Δήμου 
Θεσ/νίκης στο Ο.Τ. μεταξύ των οδών 25ης Μαρτίου — Αλκμήνης — 
Νάτσινα και Νεμέας, με τον χαρακτηρισμό χώρου για Δημοτικό Πολι¬ 
τιστικό Κέντρο, όπως ο χώρος αυτός με στοιχεία Α, Β, Γ, Δ, Ε, Ζ, 
Α, σημειώνεται στο σχετικό τοπογραφικό διάγραμμα, με κλίμακα 
1:500 που θεωρήθηκε από το Δ/ντή Πολεοδομίας και που συνοπτικό 
ιαντίτυπό του συνοδεύει την απόφαση αυτή. 

Η επιβολή των παρακάτω όρων δόμησης: 

Κάλυψη (30%) τριάντα τοις εκατό — Συντελεστής δόμησης: Οκτώ 
δέκατα (0,8) - Ανώτατο ύψος (12 μ.) δώδεκα μέτρα. 

Η ισχύς της απόφασης αυτής, αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 4 Δεκεμβρίου 1986 

Ο Νομάρχης 
ΝΙΚΟΣ ΠΙΝΑΚΙΔΗΣ 

Αριθ. οικ. Π.875 (2) 

Καθορισμός ορίων οικισμού Κέδρου (Αλυφαντών), Ν. Λέσβου κατηγο- 

ριοποίησή του και καθορισμός όρων αρτιότητας και δόμησης. 

Ο ΝΟΜΑΡΧΗΣ ΛΕΣΒΟΥ 
’ Εχοντας υπόψη: 

1. Τις διατάξεις του Π.Δ. 24.4/3.5.1985 τ. Δ' «τρόπος καθορι¬ 
σμού ορίων των οικισμών της Χώρας μέχρι 2.000 κατοίκους, κατηγο¬ 
ρίες αυτών και καθορισμός όρων και περιορισμών δόμησής τους». 

2. Τις προτάσεις των μελετητών, ιδιωτών Μ ηχ/κών που τους είχε 
ανατεθεί η σχετική μελέτη, στα πλαίσια του σχεδιασμού των ανοιχτών 
πόλεων - χωριών Ν. Λέσβου. 

3. Το δελτίο αρχιτεκτονικής αναγνώρισης του οικισμού που συμπλη¬ 
ρώθηκε από τους μελετητές που αναφέρουμε παραπάνω, σύμφωνα με 
τις υποδείξεις των προδιαγραφών του Υ.Χ.Ο.Π. για τη μελέτη. 

4. Τη με αριθ. 27/6.2.87 γνωμοδότηση του Συμβουλίου Χ.Ο.Π. 
της Νομαρχίας μας, αποφασίζουμε: 

1. Την κατάταξη του οικισμού Κέδρου της Λέσβου στις κατηγορίες 
παραλιακός - φθίνων — διάσπαρτος — αδιάφορος - μικρός. 

2. Καθορίζουμε το όριο του οικισμού Κέδρου Λέσβου όπως αυτό 
φαίνεται στην αεροφωτογραφία του οικισμού 1:5.000 που επισυνά¬ 
πτουμε και ορίζεται από τα σημεία 1, 2, 3, 4, 5, 1. 

3. Γενικοί όροι δόμησης: 

α. Εντός των ορίων των οικισμών ισχύουν οι γενικοί όροι δόμησης 
που προβλέπονται από το Π.Δ. ΦΕΚ 181 Δ'/3.5.1985 και για τον 
οικισμό «ΚΕΔΡΟΥ» είναι άρτια τα γήπεδα που βρίσκονται μέσα στα 
όρια του οικισμού και έχουν ελάχιστο εμβαδό 1.000 τ.μ. 


β. Κατά παρέκκλιση εντός των ορίων των οικισμών θεωρούνται 

- -— -'·· Λ —με όποιο εμβαδόν είναν στις 3.5.1985 ημέρα 

ό 24.4.1985 Δ/τος. 

4. Ειδικοί όροι δόμησης: 

Καθορίζουμε ειδικούς όρους δόμησης για τον οικισμό Κέδρου Λέ¬ 
σβου όπως αναγράφονται στο συνημμένο δελτίο αρχιτεκτονικής ανα¬ 
γνώρισης, από τους όρους αυτούς είναι υποχρεωτικοί αυτοί που ορίζει 
το Π.Δ. 24.4/3.5.1985 ΦΕΚ 181Δ' άρθρο 8 και σύμφωνα με την 
κατηγορία που ανήκει ο οικισμός σαν αδιάφορος, ενδιαφέρων ή αξιόλο¬ 
γος. 

5. α. Πριν από οποιαδήποτε κατάτμηση οικοπέδων εντός των ορίων 
του οικισμού θα πρέπει να θεωρείται το σχετικό τοπογραφικό διά¬ 
γραμμα από το Τμήμα Πολεοδομίας και ΠΕ της Νομαρχίας ώστε να 
εξασφαλίζεται η συνέχεια των υπαρχόντων κοινοχρήστων χώρων σύμ¬ 
φωνα με τα οριζόμενα στις διατάξεις της παρ. 1 του άρθρου 6 του 
από 24.4.1985 Δ/τος. 

• β. Να εξασφαλίζεται οπωσδήποτε η συνέχεια των υφισταμένων ή 
εγκεκριμένων δρόμων του οικισμού. 

Κατά τα λοιπά ισχύουν όσα ορίζει το Δ/γμα 24.4.1985 (ΦΕΚ 
181 Δ/3.5.1985. 

Η απόφαση αυτή που ισχύει από την ημέρα που υπογράφεται, μαζί 
με το σχεδιάγραμμα οριοθέτησης του οικισμού που τη συνοδεύει, να 
δημοσιευθεί στην Εφημερίδα της Κυβερνήσεως. 

Μυτιλήνη, 11 Ιανουάριου 1987 

Ο Νομάρχης 
Ν. ΣΗΦΟΥΝΑΚΗΣ 

ΕΦΗΜΕΡΕΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ, 4802 (3) 

Έγκριση ρυμοτομικού σχεδίου Μαγικού Ν. Ξάνθης (Κύρωση του ρυμο¬ 
τομικού σχεδίου της συμπληρωματικής διανομής 1983 του Τπ. 
Γεωργίου; για τον εν λόγω οικισμό. 

Ο ΝΟΜΑΡΧΗΣ ΞΑΝΘΗΣ 
’ Εχοντας υπόψη: 

1. Τις διατάξεις: 

α) Του από 17.7.1923 Ν.Δ. «περί σχεδίων πόλεων, κωμών και 
συνοικισμών του Κράτους και ανεγέρσεως αυτών». 

β) Του Β.Δ. 712/70, όπως τροποποιήθηκε με τα 677/71 και 
108/1972 Β.Δ. 

γ) Του Ν. 3200/55 «περί διοικητικής αποκεντρώσεως», όπως έχει 
συμπληρωθεί και τροποποιηθεί μεταγενέστερα, 
δ) Του άρθρου 38 παράγρ. 1 του Ν. 1337/83. 
ε) Τον από 2.4.85 Π. Δ/τος ΦΕΚ 225 Δ/14.5.85 «περί μεταβίβα¬ 
σης στους Νομάρχες αρμοδιοτήτων για την έγκριση και τροποποίηση 


ρυμοτομικών σχεδίων καθώς και όρων και περιορισμών δόμησης αγρο¬ 
τικών οικισμών». 

2. Τη με αριθ. 39/86 απόφαση του Κοινοτικού Συμβουλίου, υπέρ 
της έγκρισης του ρυμοτομικού σχεδίου και το γεγονός ότι δεν υποβλή¬ 
θηκε καμία ένσταση κατά της απόφασης αυτής. 

3. Τη γνωμοδότηση 1/87 του ΣΧΟΠ για το εν λόγω θέμα, αποφα¬ 
σίζουμε: ' 

Εγκρίνουμε το ρυμοτομικό σχέδιο σε τμήμα του οικισμού Μαγικού 
κυρώνοντας έτσι το ρυμοτομικό διάγραμμα της συμπληρωματικής 
διανομής 1983 του Τπ. Γεωργίας και καθορίζουμε σαν όρους δόμησης 
τους προβλεπόμενους στη με αριθ. 3465/9.9.86 απόφασή μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ξάνθη, 4 Μαρτίου 1987 

Ο Νομάρχης 
ΑΝΤ. ΜΠΕΡΕΤΑΣ 

Αριθ. Τ.Π./ΕΠΑ/11393 (4) 

Κατηγοριοποίηση, καθορισμός ορίων και όρων δόμησης των οικισμών 

«ΑΗΔΟΝΟΧΩΡΙ», «ΚΑΣΤΑΝΟΧΩΡΙ», «ΛΑΓΚΑΔΙ» της Επαρ¬ 
χίας Βισαλτίας του Ν. Σερρών. 

Ο ΝΟΜΑΡΧΗΣ ΣΕΡΡΩΝ 
' Εχοντας υπόψη: 

1. Το Π. Δ/γμα από 24.4.1985 (ΦΕΚ 181 Δ/3.5.1985) με θέμα 
«τρόπος καθορισμού ορίων οικισμών της χώρας μέχρι 2.000 κατοί¬ 
κους, κατηγορίες αυτών και καθορισμός όρων και περιορισμών δόμη¬ 
σής τους». 

2. Την απογραφή οικισμών και πληθυσμού του Ν. Σερρών έτους 
1981 της Ε.Σ.Τ.Ε. 

3. Τη μελέτη των «Ανοιχτών πόλεων», που εκπονήθηκε,από ομάδα 
μελετητών για τους οικισμούς: α) Αηδονοχώρι, β) Καστανοχώρι, γ) 
Λαγκάδι, σύμφωνα με τις προδιαγραφές και τις οδηγίες, που δόθηκαν 
κατά καιρούς. 

4. Τις σύμφωνες αποφάσεις των Κοινοτικών Συμβουλίων για τους 
οικισμούς: α) Η με αριθ. 2/1986 για το Αηδονοχώρι, β) η με αριθ. 
38/1985 για το Καστανοχώρι, γ) η με αριθ. 33/1985 για το Λα¬ 
γκάδι. 

5. Την ομόφωνη γνώμη με αριθ. 4/23/1986/26.3.86 του Συμ¬ 
βουλίου ΧΟΠ για τα όρια των οικισμών Αηδονοχωρίου, Καστανοχω¬ 
ρίου και Λαγκαδιού. 

6. Την ομόφωνη γνώμη με αριθ. 21/104/1986/31.12.1986 του 
Συμβουλίου ΧΟΠ, για την κατηγοροποίηση και τον καθορισμό όρων 
δόμησης των οικισμών αυτών, αποφασίζουμε: 

1. Καθορίζουμε τα όρια των οικισμών «ΑΗΔΟΝΟΧΩΡΙ», όπως 
αυτά φαίνονται στα θεωρημένα από την Προϊσταμένη του ΤΠ και ΠΕ 
Ν. Σερρών διαγράμματα των οικισμών σε κλίμακα 1:5.000 που συνο¬ 
δεύουν την απόφαση, με την επισήμανση ότι για το Αηδονοχώρι απαι¬ 
τείται πολεοδόμιση. 

2. Εγκρίνουμε την κατηγοριοποίηση των οικισμών: 

2.1. ΑΗΔΟΝΟΧΩΡΙ: 

- Θέση στο χώρο: (Α3) Ούτε περιαστικός, παραλιακός, τουριστικός. 

- Βαθμός προστασίας: (Β2) Ενδιαφέρων. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε2) Μεσαίος. 

2.2. ΚΑΣΤΑΝΟΧΩΡΙ, ΛΑΓΚΑΔΙ: 

- Θέση στο χώρο: (Α3) Ούτε περιαστικός, παραλιακός, τουριστικός. 

- Βαθμός προστασίας: (Β3) Αδιάφορος. 

- Δυναμικότητα: (Γ2) Στάσιμος. 

- Βαθμός διασποράς: (Δ1) Συνεκτικός. 

- Μέγεθος: (Ε1) Μικρός. 

3. Εγκρίνουμε ως γενικούς όρους δόμησης. 

3.1.1. Καθορίζουμε την αρτιότητα των οικοπέδων, που περιλαμβά¬ 
νονται στα όρια του οικισμού «ΑΗΔΟΝΟΧΩΡΙ» σε 300 τ.μ. 


3.1.2. Καθορίζουμε την αρτιότητα των οικοπέδων που περιλαμβά¬ 
νονται στα όρια των οικισμών «ΚΑΣΤΑΝΟΧΩΡΙ» και «ΛΑΓΚΑΔΙ» σε 
500 τ.μ. 

3.2. Οικόπεδα που ήταν άρτια και οικοδομήσιμα κατά κανόνα ή 
κατά παρέκκλιση, με προγενέστερες διατάξεις, που ίσχυαν για την 
περιοχή, εξακολουθούν να είναι άρτια και οικοδομήσιμα. 

3.3. Κατά παρέκκλιση εντός του ορίου του οικισμού θεωρούνται 
άρτια τα οικόπεδα με όποιο εμβαδό είχαν στις 3.5.1985, ημέρα 
δημοσίευσης του από 24.4.1985 Π. Δ/τος». 

4. Εγκρίνουμε ως ειδικούς όρους δόμησης: 

4.1. Για τον οικισμό «ΑΗΔΟΝΟΧΩΡΙ». 

- Επιβολή στέγης με κλίση περίπου 1:3 μ. και Βυζαντινά ή Ρω- 
μαΐκά' κόκκινα κεραμίδια. 

—’ Οψεις από πέτρα ή επιχρισμένες σε άσπρο χρώμα ή ώχρα. 

- Περιορισμένοι εξώστες με ξύλινα κάγκελα και επικάλυψη με κατε¬ 
βασιά της στέγης. 

- Ανοίγματα ορθογώνια σε αναλογία πλάτους προς ύψος 1:1,50 
ή 1:2, με οριζόντιο ή τοξωτό υπέρθυρο. 

Ξύλινα κουφώματα σε φυσικό χρώμα ή καφέ. 

Αναλογία ανοιγμάτων σε σχέση με τοίχους πλήρωσης περίπου 25% 
της επιφάνειας της όψης στις κατοικίες και 40% περίπου στους χώρους 
με λοιπές χρήσεις, κατά τα παραδοσιακά πρότυπα. 

- Περίφραξη με μανδρότοιχο σε άσπρο χρώμα ή από εμφανή πέτρα, 
κατά τα παραδοσιακά πρότυπα. 

4.2. Για τους οικισμούς «ΚΑΣΤΑΝΟΧΩΡΙ» και «ΛΑΓΚΑΔΙ»: 

- Επιβολή στέγης με κλίση περίπου 1:3 και Βυζαντινά ή Ρωμαϊκά 
κόκκινα κεραμίδια. 

- Αναλογία ανοιγμάτων σε σχέση με τοίχους πλήρωσης περίπου 
30% της επιφάνειας της όψης στις κατοικίες και 60% περίπου στις 
λοιπές χρήσεις. 

- Χρώμα στις όψεις άσπρη ώχρα ή εμφανής πέτρα. 

- Διασπαρμένοι εξώστες καλυμμένοι με κατεβασιά της στέγης και 
κάγκελο ξύλινο ή μεταλλικό. 

- Περίφραξη με μανδρότοιχο επιχρισμένο, κατά ΓΟΚ/1985. 

5. Κατά τη δόμηση πρέπει να εξασφαλίζεται οπωσδήποτε η συνέχεια 
των υφισταμένων δρόμων του οικισμού κατά την κρίση της Υπηρεσίας. 

6. Πριν από οποιαδήποτε κατάτμηση οικοπέδων εντός των ορίων 
του οικισμού, θα πρέπει να θεωρείται το σχετικό τοπογραφικό διά¬ 
γραμμα από το ΤΠ και ΠΕ Ν. Σερρών ή το Π.Γ. Νιγρίτας, ώστε να 
εξασφαλίζεται η συνέχεια των κοινοχρήστων χώρων και η δημιουργία 
νέων, σύμφωνα με τα οριζόμενα στην παράγρ. 1 του άρθρου 6 του 
από 24.4.1985 Π. Δ/τος. 

7. Κατά τα λοιπά ισχύει το από 24.4.1985 Π. Δ/γμα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Σέρρες, 25 Φεβρουάριου 1987 
Ο Νομάρχης 
ΠΑΝΑΓ. ΜΑΥΡΙΔΗΣ 

